अनंत कुमार के सम्मान में सोमवार को देशभर में राष्ट्रीय ध्वज आधा झुका रहेगा। केंद्रीय गृह मंत्रालय के अनुसार, केंद्र ने यह निर्णय लिया है कि दिवंगत नेता के सम्मान में राजधानी दिल्ली, सभी राज्यों की राजधानियों और केंद्र शासित प्रदेशों में सोमवार को राष्ट्रीय ध्वज आधा झुका रहेगा। इसके अलावा, कुमार के अंतिम संस्कार के दिन उस स्थान पर भी राष्ट्रीय ध्वज आधा झुका रहेगा, जहां उनका पार्थिव शरीर पंचतत्व में विलीन किया जाएगा। कुमार का अंतिम संस्कार राजकीय सम्मान से किया जाएगा। प्रधानमंत्री नरेंद्र मोदी समेत कई वरिष्ठ नेता कुमार के अंतिम संस्कार में शामिल होंगे।